
Az ideális marketinges profilja – Marketingpozíció követelményei a romániai vállalatoknál

A munkaerőpiac tanulmányozása, és ebben az esetben a marketingmunka piacáé, izgalmas kérdéseket vet fel, és érdekeltté teszi úgy a munkaképes egyéneket, a keresletet képviselő vállalatokat, mint a munkaerő képzésével foglalkozó szervezeteket. Tehát a marketing készségek és tudás vizsgálata több szereplőt is érint.
Kutatásunk során azt vizsgáltuk, hogy a kiválasztott időszakban Romániában meghirdetett marketingállások milyen kompetenciákat és felkészültséget szabnak meg. A kutatás eredményei a marketing területén online meghirdetett állások tartalomelemzésén alapul. A különböző kompetenciák előfordulási gyakoriságának vizsgálata mellett keresztelemzésekkel is próbáltuk behatárolni az egyes szakterületek hirdetéseinek sajátosságait.



